अब उस दूसरी सुविधा के बारे में बात करते हैं जो ज्यादा चर्चा का विषय बना हुआ है. कैश ट्रांसफर की सुविधा. इस सुविधा का लाभ भी ठीक इसी तरह उठाया जाता है, फर्क बस इतना होता है कि कैश निकालने के लिए जैसे आपको बैंक जाना होता है, ठीक उसी तरह आपको मोबाइल वॉलेट से पैसा निकालने के लिए नजदीकी वॉलेट एंजेंट तक जाना होता है, जो आपके मोबाइल वॉलेट से आपकी मांगी गई रकम के बराबर की राशि काट कर अपने वॉलेट में जमा कर लेता है और आपको नगद पैसा मुहैया करवा देता है. यह एजेंट कोई दु​कान वाला, नजदीकी कार्यालय या फिर कोई भी ऐसा आउटलेट हो सकता है जो नगद रकम मुहैया करवाने में सक्षम हो और मोबाइल सेवा प्रदाता कंपनी द्वारा अधिकृत किया गया हो. मोबाइल वॉलेट्स की मदद से आप अपने बिल पेमेंन्ट्स के साथ—साथ रोजमर्रा की जिंदगी में किए जाने वाले लेन—देन तक कर सकेंगे.